Breviár

Breviár () je liturgická kniha používaná v rímskokatolíckej cirkvi, ale modlitba breviára existuje aj v anglikánskej cirkvi a starokatolíckej cirkvi. Obsahuje kanonické modlitby, hymny, žalmy a čítania pre kňazov, rehoľníkov i laikov na každodenné používanie počas celého cirkevného roka. Po reforme pápeža Pavla VI. v roku 1974 sa pre denné ofícium používa názov Liturgia hodín.

 Breviárové modlitby 
Breviár obsahuje nasledujúce modlitby:
 Vešpery
 Kompletórium
 Matutínum, zmenené na posvätné čítanie
 Ranné chvály (laudy)
 Príma (od r. 1970 vypustená)
 Tercia, novšie: modlitba cez deň – predpoludním
 Sexta, novšie: modlitba cez deň – napoludnie
 Nóna, novšie: modlitba cez deň – popoludní

Pendantom v gréckokatolíckej cirkvi je časoslov.

 Prebásnené hymny Gorazda Zvonického 
Za najväčší prekladateľský prínos slovenského básnika Gorazda Zvonického môžeme pokladať breviárové hymny, ktoré prebásnil z latinského originálu. Vyšli v troch zväzkoch pod názvom Hymny na posvätenie času. Prvý a druhý zväzok vyšiel v roku 1975 a tretí o rok neskôr (1976). Niektoré z preložených hymnov boli zhudobnené a vyšli aj knižne pod názvom Výber zhudobnených hymnov na posvätenie času so sprievodom organa. Pri preklade hymnov sa Zvonický riadil smernicami vatikánskej komisie pre liturgické, teologické a lingvistické preklady, osobitne Konštitúciou Sacrosanctum Concilium.

 Referencie 

 Pozri aj 
 Zoznam liturgických kníh

 Iné projekty 

 Externé odkazy 
 Liturgia hodín

Kategória:Náboženstvo
Kategória:Liturgia
Kategória:Liturgia hodín